SIAM ใช้ 2 บ.ย่อยลงทุนพลังงานทดแทน
SIAM ใช้ 2 บ.ย่อยลงทุนพลังงานทดแทน 
12 พ.ค. 2559

บริษัท สยามสตีลอินเตอร์เนชั่นแนล จำกัด (มหาชน) หรือ SIAM เปิดเผยว่า บริษัทสยามอินเตอร์เนชั่นแนลเอนเนอร์จี จำกัด (SIE) ซึ่งเป็นบริษัทย่อย ได้จัดตั้งบริษัทย่อยใหม่อีก 2 แห่ง เพื่อลงทุนในธุรกิจพลังงานทดแทน ซึ่งสอดคล้องกับแผนและกลยุทธ์ในการลงทุน และการดำเนินธุรกิจของบริษัทที่ต้องการเข้าสู่พลังงานทางเลือก ซึ่งคาดว่าจะก่อให้เกิดผลตอบแทนที่ดีในอนาคต
สำหรับบริษัทที่จัดตั้งใหม่ 2 แห่ง ได้แก่ บริษัท สยามไบโอแมสโปรดัก จำกัด และบริษัท สยามอินเตอร์ไบโอแมส จำกัด ซึ่ง SIE จะถือหุ้นในแต่ละบริษัทสัดส่วน 100% โดยเงินลงทุนดังกล่าวจะมาจากเงินทุนหมุนเวียนของ SIE